ଶ୍ରୀ ପଳାତକ, କବି ରମାକାନ୍ତ ରଥଙ୍କର ସପ୍ତମ କାବ୍ୟ-ଗ୍ରନ୍ଥ । ଏଥିରେ ସନ୍ନିବିଷ୍ଟ କବିତା ଗୁଡ଼ିକ ବିଭିନ୍ନ ସମୟରେ ପତ୍ରପତ୍ରିକା ମାନଙ୍କରେ ପ୍ରକାଶିତ ହୋଇସାରିଛି । ପ୍ରତ୍ୟେକ କବିତା ଏକାଧାରରେ ସ୍ୱତନ୍ତ୍ର, ପୁଣି ଅନ୍ତରୀଣ ସଂହତିବଶତଃ ଏକ ଦୀର୍ଘ କବିତାର ଅଂଶ । ପୁସ୍ତକ ସମୀକ୍ଷା କିଛି ପଦ ଆଜି ମରିବାର ରାତି, ଏଠାରୁ ସେ ଯିବେ ଚନ୍ଦ୍ରପକ୍ଷ ରାତିକୁ, ସେଠାରେ ବୁଦା ଆଢୁଆଳୁ କିଏ ହଠାତ ବାହାରି ମୁହଁରୁ ପ୍ରତ୍ୟେକ ଅସହାୟତାର ଧୁଳି ଝାଡିଦେବ ପଣତକାନିରେ । ବସାରେ ଘୁମେଇ ପଡ଼ିଥିବା ପକ୍ଷୀମାନେ ହଠାତ ଉଠି ପଡ଼ିବେ । ହଠାତ ନିଜ ଇଚ୍ଛାର ନିଦ ଭାଙ୍ଗିଯିବ ସଂପୂର୍ଣ୍ଣ ଅପରିଚିତ ସେ କୋଳାହଳରେ । ଏବେ କେତେଦିନ ହେଲା ମତେ ଲାଗେ ପ୍ରତ୍ୟେକ ନୃତ୍ୟର ପ୍ରତି ଭଙ୍ଗୀ ନିଷେଧବଶତଃ ଅଚଳ, ପ୍ରତ୍ୟେକ ଗୀତର ପ୍ରତ୍ୟେକ ଶବ୍ଦ ମୁମୁର୍ଷୁ, ଯେପରି ବହୁକାଳୁ ପରିତ୍ୟକ୍ତ ସହରର ବାଜେଗଛ ମାଡି ଯାଇଥିବା ରାସ୍ତାରେ ଚଲତ୍‌ଶକ୍ତିରହିତ ଭିକାରି ।